text: [{"text_idx": "#000003", "text": "Ang Php222 milyones nga proyekto, bunga sa pagpaningkamot ni kanhi gobernador\nDale B. Corvera nga kongresista na karon sa ika duhang distrito sa probinsya\naron mapundohan ang maong dakung proyekto ubos sa panudlanan sa 20% Development\nFund sa probinsya ug gipatuman na kini karon ni Gob. Angel Amante."}, {"text_idx": "#000004", "text": "Sumala pa ni Gob. Amante, daku kaayo ang iyang pagtahod kang Kong.\nCorvera tungod natuman na gyud ang maong proyekto human sa iyang pagbubo og\nbudget niini panahon sa kanhing administrasyon."}, {"text_idx": "#000005", "text": "\u201cWe really appreciate Governor Dale (Corvera), wala siyay lain\ngibutangan sa iyang pundo for this year (2022) except to finish this project\nbecause for the longest time, mao gyud na ang problema. That is the work of\nGob. Corvera\u201d matud pa ni Gob. Amante sa iyang mensahe."}, {"text_idx": "#000006", "text": "Dugang sa gobernador, daghan pa nga mga proyekto ang mabuboan og pundo\nsa lungsod sa Jabonga tungod sa hiniusang pagpaningkamot nga gibuhat sa mga\ndagkung lideres sa probinsya ug lokal."}, {"text_idx": "#000007", "text": "Hangyo lang ni Gob. Amante sa katawhan sa Jabonga ilabina ngadto sa\nempleyado sa munisipyo nga mas mo-suporta ug mamahimo maningkamot pa\nnga mapadangat ang mga batakang serbisyo ngadto sa mga Jabonganon alang\nmahimong magmalambuon pa ang lungsod niini ingon man ang tibuok probinsya."}, {"text_idx": "#000008", "text": "Gipaabot usab ni Kong. Dale B. Corvera ang iyang mensahe, nga\ngi-representahan sa iyang Congressional District Services Coordinator nga si\nOrencio Corvera nga andam motabang ug mosuporta ang buhatan sa Congressional\nDistrict sa mga kalihukan ug programa sa lokal nga panggamhanan alang sa"}, {"text_idx": "#000009", "text": "Ang nasangpit nga proyekto, mokabat sa 5.7 kilometros ang kalay-on nga\nmahimong konkretong kalsada sa coastal areas sa maong lugar diin apil\nmaka-benipisyo ang 3 ka barangays mao ang Poblacion, Sto. Nin\u0303o ug Madagooc."}]